Satte fyr på hus - nå kan hun bli PST-sjef
På søkerlisten er blant annet politimester i Søndre Buskerud, Christine Fossen. Hun ble landskjent da hun avfyrte nødraketter som skulle markere 200-årsjubileet til Drammen by. For nødrakettene traff istedenet bolighus som tok fyr. Nå kan den uheldige politimesteren bli sjef for Politiets sikkerhetstjeneste. Det er i alt seks kandidater på søkerlisten: ** Tor A. Sandli (63): Tidligere generalmajor i Luftforsvaret. ** Terje Sjeggestad (60): Direktør i Utlendingsnemdnda (UNE) ** Mari Benedicte Bjørnland (46): Politimester i Vestfold. ** Christine Fossen (49): Politimester i Drammen. ** Henning Anders Eskeland: Daglig leder i Henning Bygg AS. ** Arne Harbitz Anker-Jensen (57) Under 22. juli-høringen i Stortinget i januar, røpet daværende PST-sjef Janne Kristiansen at den norske etterretningstjenesten har operatører inne i Pakistan. Kristiansen trakk seg umiddelbart da omfanget av forsnakkelsen ble kjent. - Janne Kristiansen har ingen kommentar til søkerlisten, sier Kristiansens forsvarer Vegard Aaløkken til VG Nett. Roger Berg har fungert som PST-sjef etter Kristiansens avgang. Det er foreløpig usikkert når den nye sjefen skal velges. - Jeg har ingen kommentar til søknaden utover at jeg kan bekrefte å ha søkt, sier UNE-direktør Terje Sjeggestad til VG Nett.
Justisdepartementet offentliggjorde i dag kandidatene til å ta over som PST-sjef etter Janne Kristiansen.